b'\n_START_ARTICLE_\nEuronews\n_START_SECTION_\nCon\xc8\x9binut\n_START_PARAGRAPH_\nCanalul prezint\xc4\x83 emisiuni de \xc8\x99tiri la fiecare 30 de minute sub titlul Euronews. \xc3\x8entre emisiunile de \xc8\x99tiri sunt emise scurte programe specializate pe nout\xc4\x83\xc8\x9bile de pe pia\xc8\x9ba financiar\xc4\x83 \xc8\x99i de m\xc4\x83rfuri, evenimente sportive, din lumea politic\xc4\x83, artistic\xc4\x83 \xc8\x99i \xc8\x99tiin\xc8\x9bific\xc4\x83, previziuni meteorologice \xc8\x99i reviste ale presei. Emisiunile obi\xc8\x99nuite sunt \xc3\xaentrerupte de transmisiuni \xc3\xaen direct sau nout\xc4\x83\xc8\x9bi absolute. _NEWLINE_Euronews emite \xc3\xaen \xc8\x99apte limbi: englez\xc4\x83, francez\xc4\x83, german\xc4\x83, italian\xc4\x83, portughez\xc4\x83, rus\xc4\x83 \xc8\x99i spaniol\xc4\x83. Aceast\xc4\x83 abordare multilingvistic\xc4\x83 \xc3\xaempiedic\xc4\x83 apari\xc8\x9bia prezentatorilor de \xc8\x99tiri, ceea ce duce la ca Euronews s\xc4\x83-\xc8\x99i acompanieze reportajele cu comentarii din studio. Anumite subiecte apar cu titlul \xe2\x80\x9eNo comment\xe2\x80\x9d \xc8\x99i sunt absolut vizuale.\n_START_SECTION_\nServiciul radio\n_START_PARAGRAPH_\nPe 2 octombrie 2012, Euronews a lansat serviciul Euronews Radio. Serviciul a fost conceput pentru telespectatorii pentru care "noutatea nu este o op\xc8\x9biune" prin furnizarea direct\xc4\x83 la canalul TV, segmentul "No Comment" fiind \xc3\xaenlocuit cu muzic\xc4\x83. Muzica buletinelor deschise este transmis\xc4\x83 \xc8\x99i pe Euronews Radio. Rapoartele meteo sunt citite de un reporter de sex feminin.\n_START_SECTION_\nAfricanews\n_START_PARAGRAPH_\nPe 20 aprilie 2016, filiala francez\xc4\x83 a Euronews a lansat o versiune african\xc4\x83 a serviciului lor de \xc8\x99tiri numit Africanews \xc3\xaen limba francez\xc4\x83 \xc8\x99i \xc3\xaen limba englez\xc4\x83.\n_START_SECTION_\nLoca\xc8\x9bii\n_START_PARAGRAPH_\nEuronews difuzeaz\xc4\x83 \xc3\xaen principal din sediul s\xc4\x83u din Lyon, dar \xc3\xaentre\xc8\x9bine \xc8\x99i birouri interna\xc8\x9bionale \xc3\xaen scopuri editoriale sau de marketing \xc3\xaen Atena, Bruxelles, Budapesta, Doha, Dubai, Istanbul, Londra, Paris \xc8\x99i Washington D.C.\n_START_SECTION_\nCritici\n_START_PARAGRAPH_\n\xc3\x8entr-un studiu al Gallup Europe din 2004, responden\xc8\x9bii au descris Euronews ca fiind \xe2\x80\x9eplictisitor\xe2\x80\x9d \xc8\x99i "monoton, \xc3\xaencet, repetitiv" \xc8\x99i au criticat lipsa de reportaje asupra unor nout\xc4\x83\xc8\x9bi absolute.'